Alfred Hitchcock

De Sir Alfred Joseph Hitchcock, gebuer den 13. August 1899 zu London an England, a gestuerwen den 29. Abrëll 1980 zu Los Angeles, war en englesch-US-amerikanesche Filmregisseur a Filmproduzent.

 Fréiliewen 
Den Alfred Hitchcock war dat jéngst vun dräi Kanner vum William Hitchcock, vu Beruff Epicier a Geméishändler, an der Emma Jane Whelan. De jonken Alfred ass kathoulesch erzu ginn an ass zu London de Saint Ignatius College gaangen, eng Schoul déi vu Jesuitte gefouert gouf. Wéi hie 14 Joer hat, ass säi Papp gestuerwen.

 Den Alfred Hitchcock an den englesche Film 
Am Joer 1920 hat den Alfred Hitchcock säin éischte Kontakt mam Film. Fir d'Famous Players Film Company-Lasky huet hie Filtëschentitele fir Stommfilmer gemaach. Am Joer 1922 krut hien d'Chance Regie an dem Film mam Titel No 13 ze féieren. De Film ass awer ni fäerdeg ginn.

1925 huet hien zu München ugefaangen de Film The Pleasure Garden ze dréinen, déi dann 1927 an d'Kinoe koum. 1926 huet den Alfred Hitchcock sech mat senger Filmassistentin Alma Reville bestuet. Si gouf seng enkst Mataarbechterin an all senge Filmer.

Den éischten echten Hitchcockfilm, wéi hie selwer zum François Truffaut sot, war dann 1927 The Lodger: A Story of the London Fog.

Mat Blackmail huet den Hitchcock am Joer 1929 säin éischten Tounfilm gedréint. Seng interessant Filmer an den 1930er Jore waren The Man who Knew too much an The 39 Steps.

 Den Alfred Hitchcock an Amerika 

Fir de Film Rebecca huet den David O. Selznick den Alfred Hitchcock 1940 op Hollywood geholl. Hei huet hien 1943 ee vu senge beschte Filmer aus den 1940er Joren, Shadow of a Doubt gedréint. Dat ass eng ganz schwaarz Geschicht ëm e jonkt Meedchen dat säi Monni verdächtegt, e Mäerder ze sinn.

Mat dem Film Rope, no engem Theaterstéck vum Patrick Hamilton, huet den Hitchcock am Joer 1948 säin éischte Faarffilm gedréint.

Besonnesch bekannt si seng dräi Filmer mat der Grace Kelly an der Haaptroll, et sinn dat Dial M for Murder (an der 3D Technik gedréint), Rear Window an To Catch a Thief.
A wonnerschéine Faarwe presentéiert sech dann The Trouble with Harry, e Film voll mat schwaarzem Humor.

Vill Filmkritiker gesinn dem Hitchcock säi Film Vertigo als säi perséinlechsten un. Hei geet et ëm e Polizeibeamten deen ënner Héichtenangscht, ënner Akrophobie leit. Déi Angscht spillt am Film d'Haaptroll.

North by Northwest ass e flotte Verfollgungs-Thriller. Bekannt ass besonnesch déi Zeen an där den Held (Cary Grant) op oppenem Feld vun engem Fliger ugegraff gëtt an d'Zeenen déi sech op de stenge Käpp vun den amerikanesche Presidenten um Mount Rushmore ofspillen.

Psycho, e Grujelfilm a schwaarz-wäiss gedréint mat engem ganz klenge Budget, gouf ee vum Hitchcock senge groussen Erfolleger, besonnesch bekannt ass déi Zeen an där d'Marion Crane (Janet Leigh) an der Dusch erstach gëtt.

Beim Film The Birds lafen dem Spectateur d'Schudderen de Réck erof, wann op eng Kéier brav Villercher ufänken d'Mënschen unzegräifen.

No Marnie huet den Hitchcock nach e puer Filmer gedréint, déi awer net méi u seng vireg Filmer erukoumen.

 Filmographie 
 Kino 
 Stommfilmer 
 No. 13 (net zu Enn gedréint) (1922)
 Always Tell Your Wife  (net genannt) (1923)
 The Pleasure Garden  (1927)
 The Mountain Eagle (1927)
 The Lodger: A Story of the London Fog (1927)
 Downhill (1927)
 Easy Virtue (1927)
 The Ring (1927), Acteuren: Carl Brisson a Lillian Hall-Davis
 The Farmer's Wife (1928)
 Champagne (1928)
 The Manxman (1929), Acteuren: Carl Brisson an Anny Ondra

 Tounfilmer 
 vun 1929 bis 1939 
 Blackmail (1929), Acteuren: Anny Ondra a Sara Allgood
 Juno and the Paycock (1930), Acteuren: Barry Fitzgerald a Maire O'Neill
 Murder! (1930), Acteuren: Herbert Marshall a Norah Baring
 Mary (1931), Acteuren: Alfred Abel an Olga Tschechowa
 Elstree Calling (1930), Regie zesumme mam André Charlot, Jack Hulbert a Paul Murray; Acteuren: Teddy Brown an Helen Burnell
 The Skin Game (1931), Acteuren: Edmund Gwenn an Helen Haye
 Number Seventeen (1932), Acteuren: Leon M. Lion an Anne Grey
 Rich and Strange (1932), Acteuren: Henry Kendall an Joan Barry
 Waltzes from Vienna (1933), Acteuren: Esmond Knight an Edmund Gwenn
 The Man Who Knew Too Much (1934), Acteuren: Leslie Banks, Peter Lorre an Edna Best
 The 39 Steps (1935), Acteuren: Robert Donat, Madeleine Carroll a Lucie Mannheim
 Secret Agent (1936), Acteuren: John Gielgud, Peter Lorre a Madeleine Carroll
 Sabotage (1936), Acteuren: Sylvia Sidney, Oskar Homolka an John Loder
 Young and Innocent (1938), Acteuren: Nova Pilbeam an Derrick de Marney
 The Lady Vanishes (1938), Acteuren: Margaret Lockwood, Michael Redgrave a Paul Lukas
 Jamaica Inn (1939), Acteuren: Charles Laughton

 vun 1940 bis 1949 
 Rebecca (1940), Acteuren: Laurence Olivier, Joan Fontaine an George Sanders
 Foreign Correspondent (1940), Acteuren: Joel McCrea, Laraine Day an Herbert Marshall
 Mr. & Mrs. Smith (1941), Acteuren: Carole Lombard, Robert Montgomery an Gene Raymond
 Suspicion (1941), Acteuren: Joan Fontaine, Cary Grant a Cedric Hardwicke
 Saboteur (1942), Acteuren: Priscilla Lane, Robert Cummings an Otto Kruger
 Shadow of a Doubt (1943), Acteuren: Teresa Wright, Joseph Cotten a Wallace Ford
 Lifeboat (1944), Acteuren: Tallulah Bankhead, William Bendix a Walter Slezak
 Aventure Malgache (1944) (Kuerzfilm)
 Bon Voyage (1944) (Kuerzfilm)
 Spellbound  (1945), Acteuren: Ingrid Bergman, Gregory Peck a Rhonda Fleming
 Notorious (1946), Acteuren: Cary Grant, Ingrid Bergman a Claude Rains
 The Paradine Case (1947), Acteuren: Gregory Peck, Ann Todd a Charles Laughton
 Rope (1948), Acteuren: James Stewart, John Dall a Farley Granger
 Under Capricorn (1949), Acteuren: Ingrid Bergman, Joseph Cotten a Michael Wilding

 vun 1950 bis 1959 
 Stage Fright (1950), Acteuren: Jane Wyman, Marlene Dietrich a Michael Wilding
 Strangers on a Train (1951), Acteuren: Farley Granger, Ruth Roman a Robert Walker
 I Confess (1953), Acteuren: Montgomery Clift, Anne Baxter a Karl Malden
 Dial M for Murder (1954), Acteuren: Ray Milland a Grace Kelly
 Rear Window (1954), Acteuren: James Stewart, Grace Kelly a Raymond Burr
 To Catch a Thief (1955), Acteuren: Cary Grant, Grace Kelly a Charles Vanel
 The Trouble with Harry (1955), Acteuren: Edmund Gwenn, a Shirley MacLaine
 The Man Who Knew Too Much  (1956), Acteuren: James Stewart an Doris Day
 The Wrong Man (1956), Acteuren: Henry Fonda, Vera Miles an Anthony Quayle
 Vertigo (1958), Acteuren: James Stewart, Kim Novak a Barbara Bel Geddes
 North by Northwest (1959), Acteuren: Cary Grant, Eva Marie Saint an James Mason

 vun 1960 bis 1976 
 Psycho (1960), Acteuren: Anthony Perkins an Janet Leigh 
 The Birds (1963), Acteuren: Rod Taylor an Tippi Hedren 
 Marnie (1964), Acteuren: Tippi Hedren a Sean Connery 
 Torn Curtain  (1966), Acteuren: Paul Newman, Julie Andrews an Hansjörg Felmy 
 Topaz (1969), Acteuren: Frederick Stafford, Claude Jade a Karin Dor 
 Frenzy (1972), Acteuren: Jon Finch a Barry Foster 
 Family Plot (1976), Acteuren: Karen Black, Bruce Dern a William Devane

 Televisiounsfilmer 
 Alfred Hitchcock presents 
 Revenge, (Episod 1), (1955), Acteuren: Ralph Meeker a Vera Miles
 Breakdown, (Episod 7), (1955), Acteuren: Joseph Cotten a Raymond Bailey
 The Case of Mr. Pelham, (Episod 10),(1955), Acteuren: Tom Ewell a Raymond Bailey
 Back for Christmas, (Episod 23), (1956), Acteuren: John Williams an Isonel Elsom
 Wet Saturday, (Episod 40), (1956), Acteuren: Cedrid Hardwicke an John Williams
 Mr. Blanchard's Secret, (Episod 52), (1956), Acteuren:Mary Scott a Robert Horton
 One More Mile to Go, (Episod 67), (1957), Acteuren: David Wayne a Steve Brodie
 The Perfect Crime, (Episod 81), (1957), Acteuren: Vincent Price an James Gregory
 Lamb to the Slaughter, (Episod 106), (1958), Acteuren: Barbara Bel Geddes an Harald J. Stone
 A Dip in the Pool, (Episod 113), (1958), Acteuren: Keenan Wynn a Fay Wray
 Poison, (Episod 118), (1958), Acteuren: Wendell Corey an James Donald
 Banquo's Chair, (Episod 146), (1959), Acteuren: John Williams a Reginald Gardiner
 Arthur, (Episod 154), (1959), Acteuren:Laurence Harvey an Hazel Court
 The Crystal Trench, (Episod 155),(1959), Acteuren: James Donald a Patricia Owens
 Mr. Bixby and the Colonel's Coat, (Episod 191), (1960), Acteuren: Audrey Meadows a Les Tremaine
 The Horse Player, (Episod 212), (1961), Acteuren: Claude Rains an Ed Gardner
 Bang! You're Dead, (Episod 230), (1961), Acteuren: Biff Elliott a Lucy Prentiss

 Suspicion 
 Four O'Clock, (Episod 1),(1957), Acteuren: E.G. Marshall an Nancy Kelly

 Ford Startime 
 Incident at a Corner, (Episod 27), (1960), Acteuren: Vera Miles an George Peppard

 The Alfred Hitchcock Hour 
 I Saw the Whole Thing, (Episod 4), (1962), Acteuren: John Forsythe an John Fiedler

 Um Spaweck 

Kategorie:Englesch Filmregisseuren
Kategorie:US-amerikanesch Filmregisseuren
Kategorie:Gebuer 1899
Kategorie:Hollywood Walk of Fame
Kategorie:Brittesch Televisiounsregisseuren
Kategorie:US-amerikanesch Televisiounsregisseuren
Kategorie:Gestuerwen 1980
Kategorie:Officier des Arts et des Lettres
Kategorie:Cecil B. DeMille Award